gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4567, del 18-08-2003 (2003/9291)

Informació pública del programa i del pla de reforma interior per a la gestió directa de la unitat d'execució número 10.
------------------------------------------------------------------------------------------------------------------------

### Dades del document

Número de DOGV
:   4567

Data del DOGV
:   18-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9291


Organisme emissor
:   Ajuntament d'Almàssera

Tipus de document
:   Anunci

Informació pública del programa i del pla de reforma interior per a la gestió directa de la unitat d'execució número 10. [2003/Q9291]
  
Mitjançant l'Acord del Ple de l'Ajuntament d'Almàssera, de 28 d'octubre de 2002, es va acordar sotmetre a informació pública la proposta de programa i de pla de reforma interior per a la gestió directa de la unitat d'execució número 10 (Francisco Adell-Luis Mezquida), d'acord amb l'establit en els articles 46.1 i 3 i 69 de la Llei Reguladora de l'Activitat Urbanística de la Generalitat Valenciana (LRAU). Esta proposta conté una relació precisa dels compromisos que l'administració urbanitzadora adquirix per a aprovar el programa de conformitat amb l'establit en l'article 32.c de la Llei Reguladora de l'Activitat Urbanística.
  
D'acord amb el que es disposa en l'article 46.3 i 4 de la llei esmentada i en l'acord del Ple esmentat, se sotmet la proposta de programa, que conté pla de reforma interior que delimita la unitat d'execució número 10, a informació pública pel termini de 20 dies hàbils, comptadors a partir del sendemà de la publicació d'este anunci en el Diari Oficial de la Generalitat Valenciana, termini en què qualsevol persona interessada podrà consultar la documentació i formular les al·legacions o alternatives tècniques que més els convinguen. Els altres tràmits se seguiran de conformitat amb l'establit en els apartats 4 i 5 de l'article 46 de la Llei Reguladora de l'Activitat Urbanística. Esta documentació es troba dipositada a l'Ajuntament d'Almàssera, Departament d'Urbanisme.
Diari Oficial de la Generalitat Valenciana


Sumari del DOGV 4509, del 28-05-2003 (2003/5807)

Notificació de l'acord d'iniciació de l'expedient SA-267/02, d'anul·lació de l'autorització sanitària per cessament de l'activitat.
-----------------------------------------------------------------------------------------------------------------------------------

### Dades del document

Número de DOGV
:   4509

Data del DOGV
:   28-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5807


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació de l'expedient SA-267/02, d'anul·lació de l'autorització sanitària per cessament de l'activitat. [2003/5807]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
«Vista l'acta d'inspecció número 3903, de data 08.07.2002, formalitzada a l'establiment de menjador col·lectiu propietat de The Padrino's, SL, situat a la urbanització Play-Puig, de la localitat del Puig, en què consta que ha cessat l'activitat.
  
Atés el que disposa l'article 6 de l'Orde de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, acorde iniciar l'expedient número SA-267/02, d'anul·lació de l'autorització sanitària de l'establiment adés esmentat amb número CC 2764/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedix un termini de deu dies, comptador des de l'endemà de la recepció d'este acord, per a formular les al·legacions i presentar els documents que convinguen al seu dret.
  
L'òrgan competent per a resoldre este expedient és el director territorial de Sanitat de València, segons la competència atribuïda per l'article 4 de l'Orde de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se li informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, pot adreçar-se a este centre, situat a València, al carrer de Sant Vicent, 83, telèfon 277 524 338, o a la direcció territorial situada a la mateixa adreça.»
Diari Oficial de la Generalitat Valenciana


Sumari del DOGV 4487, del 25-04-2003 (2003/4483)

Assumpte civil número 926/2002. Cèdula de notificació.
------------------------------------------------------

### Dades del document

Número de DOGV
:   4487

Data del DOGV
:   25-04-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/4483


Organisme emissor
:   Jutjat de Primera Instància Número 11 de València

Tipus de document
:   Anunci

Assumpte civil número 926/2002. Cèdula de notificació. [2003/Q4483]
  
Juí verbal (desnonament per falta de pagament) 926/2002
  
Part demandant: Agrialqui, SL
  
Part demandada: Henri Brugues
  
En el juí a què es fa referència s'ha dictat la sentència el text de la qual, literalment, diu així:
  
València, 12 de març de 2003
  
Pilar Maeso Giner, magistrada jutgessa del Jutjat de Primera Instància número 11 de València, ha vist i oït les presents actuacions de juí verbal civil de desnonament per falta de pagament de la renda i reclamació de quantitat que se seguixen amb el número 926/2002, a instància d'Agrialqui, SL, representat pel procurador Miguel Ángel Díez Panadero Sandoval, i assistit pel lletrat Vicente Font Gil contra Henri Brugues, declarat en rebel·lia, i n'ha resultat la següent:
  
Decisió
  
Que amb l'estimació de la demanda formulada per la representació d'Agrialqui contra Henri Brugues, decrete la resolució del contracte d'arrendament concertat sobre l'immoble situat a València, plaça del Tossal del Rei, 4, dreta, i 5, dreta i esquerra, objecte d'este litigi que vincula les parts, amb l'advertència de llançament al demandat si no desallotja l'immoble esmentat en el termini legal i, així mateix, el condemne perquè pague a l'actora la quantitat de 2.718,99 euros i també els interessos legals d'esta i tot això amb la imposició a la demandada de les costes del procediment.
  
Contra la present resolució s'hi pot interposar un recurs d'apel·lació en el termini de cinc dies per a davant de l'Audiència Provincial de conformitat amb el que es disposa en els articles 457 i següents de la Llei d'Enjudiciament Civil 1/2000, de 7 de gener.
  
Esta és la meua sentència, jutjant definitivament en la instància, que pronuncie, mane i firme».
  
Publicació
  
La sentència anterior l'ha llegida i l'ha publicada la magistrada jutgessa que la va dictar, en el dia de hui, mentre realitzava audiència pública, de la qual cosa en done fe.
  
En atenció al desconeixement de l'actual domicili o residència de la part demandada, per provisió de 8 d'abril de 2003 el jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana a fi de portar a cap la diligència de notificació de sentència al demandat Henri Brugues.
Diari Oficial de la Generalitat Valenciana


Sumari del DOGV 4511, del 30-05-2003 (2003/6175)

Informació pública de l'aprovació del projecte de reparcel·lació rectificat de la unitat d'execució 6-B, que inclou el compte de liquidació provisional.
--------------------------------------------------------------------------------------------------------------------------------------------------------

### Dades del document

Número de DOGV
:   4511

Data del DOGV
:   30-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6175


Organisme emissor
:   Ajuntament de Rafelbunyol

Tipus de document
:   Anunci

Informació pública de l'aprovació del projecte de reparcel·lació rectificat de la unitat d'execució 6-B, que inclou el compte de liquidació provisional. [2003/M6175]
  
Per resolució d'esta data s'ha acordat aprovar el projecte de reparcel·lació rectificat de la unitat d'execució 6-B, que inclou el compte de liquidació provisional.
  
El que es fa públic per a general coneixement, fent constar que contra el present acord pertoca la interposició de recurs potestatiu de reposició davant del mateix òrgan que va dictar l'acord en el termini d'un mes, a comptar des de l'endemà de la seua publicació o notificació, o directament, recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la seua notificació o publicació.
  
Tot això segons el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció atorgada per la Llei 4/1999 i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. També podran utilitzar-se, no obstant això, altres recursos, si s'estimara oportú.
Diari Oficial de la Generalitat Valenciana


Sumari del DOGV 4571, del 22-08-2003 (2003/9409)

Expedient número CNMY03/04/136. Servici de vigilància i seguretat del Servici de Desenrotllament Tecnològic Agrari de Moncada (València).
-----------------------------------------------------------------------------------------------------------------------------------------

### Dades del document

Número de DOGV
:   4571

Data del DOGV
:   22-08-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/9409


Data del document
:   25-06-2003

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * Moncada
    * seguretat i vigilància
    * licitació
    * adjudicació de contracte administratiu
    * contracte de serveis

Expedient número CNMY03/04/136. Servici de vigilància i seguretat del Servici de Desenrotllament Tecnològic Agrari de Moncada (València). [2003/9409]
  
1. Entitat adjudicadora:
  
a) Organisme: Conselleria d'Agricultura, Pesca i Alimentació
  
b) Dependència que tramita l'expedient: Servici de Gestió Administrativa
  
c) Número d'expedient: CNMY03/04/136
  
2. Objecte del contracte:
  
a) Tipus de contracte: servicis
  
b) Descripció de l'objecte: servici de vigilància i seguretat del Servici de Desenrotllament Tecnològic Agrari de Moncada (València)
  
c) Diari oficial i data de publicació de l'anunci de licitació: DOGV de 15-5-2003
  
3. Tramitació, procediment i forma d'adjudicació:
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació:
  
Import total: 210.930,00 euros.
  
5. Adjudicació:
  
a) Data: 20-6-2003
  
b) Contractista: Levantina de Seguridad, SL
  
c) Nacionalitat: espanyola
  
d) Import d'adjudicació: 187.587,08 euros.
Diari Oficial de la Generalitat Valenciana


Sumari del DOGV 4572, del 25-08-2003 (2003/9588)

Correcció d'errades de la informació pública del nomenament que fa referència a una plaça de professora d'educació permanent d'adults.
--------------------------------------------------------------------------------------------------------------------------------------

### Dades del document

Número de DOGV
:   4572

Data del DOGV
:   25-08-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/9588


Organisme emissor
:   Ajuntament de la Pobla Llarga

Tipus de document
:   Correcció d'errades

Correcció d'errades de la informació pública del nomenament que fa referència a una plaça de professora d'educació permanent d'adults. [2003/Q9588]
  
En relació a la informació pública del nomenament com a personal laboral fix de l'Ajuntament de la Pobla Llarga, publicat en el Diari Oficial de la Generalitat Valenciana número 4.552, que fa referència a una plaça de professora d'educació permanent d'adults:
  
On diu: «pertanyent al grup A».
  
Ha de dir: «pertanyent al grup B».
Diari Oficial de la Generalitat Valenciana


Sumari del DOGV 4446, del 24-02-2003 (2003/1735)

Informació pública del programa d'actuació integrada de la UEMES-1.A.
---------------------------------------------------------------------

### Dades del document

Número de DOGV
:   4446

Data del DOGV
:   24-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1735


Organisme emissor
:   Ajuntament de Xàbia

Tipus de document
:   Anunci

Informació pública del programa d'actuació integrada de la UEMES-1.A. [2003/Q1735]
  
El regidor delegat d'Urbanisme, en data 17 de desembre de 2002, va adoptar, la següent resolució:
  
Resolució número 2.444/2002.
  
Vist l'expedient que es tramita per a l'aprovació del programa d'actuació integrada de la UA MES-1.A, presentat, en data 12 d'agost de 2002, per Eduardo Baviera Sabater, en representació de la mercantil Sogevsa Inversiones, SL, en què aporta dues còpies de:
  
- Alternativa tècnica.
  
- Avantprojecte d'urbanització.
  
- Estudi de detall.
  
Vist l'informe tècnic favorable a l'efecte del sotmetiment a informació pública de l'arquitecte tècnic municipal, Jaume Roqueta i Alcaraz, de data 22 de novembre de 2002.
  
Vist que mitjançant l'escrit NRE 15.360, de data 12 de desembre de 2002, s'aporta justificant del pagament de taxes per tramitació d'expedients.
  
Atés l'informe jurídic favorable emés per la tècnica d'administració general, Alicia Ferrándiz Casal, de data 18 de desembre de 2002.
  
En virtut de les facultats que em conferix la Resolució de l'Alcaldia número 2.291, de data 27 de novembre de 2001, sobre delegació d'atribucions, i com a regidor delegat d'Urbanisme, resolc:
  
Primer
  
Sotmetre a informació pública l'alternativa tècnica del programa d'actuació integrada de la UE MES-1.A, així com el seu avantprojecte d'urbanització i estudi de detall, presentat per Eduardo Baviera Sabater en representació de la mercantil Sogevasa Inversiones, SL, mitjançant la publicació d'edicte informatiu en el Diari Oficial de la Generalitat Valenciana, al tauler d'anuncis de l'Ajuntament de Xàbia, i en un diari de gran difusió de la província, durant el termini de 20 dies, comptadors des de la publicació del darrer anunci, perquè es puguen formular al·legacions, o si s'escau, alternatives tècniques que pretenguen competir amb l'exposada.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Estos terminis es prorrogaran, per 20 dies addicionals, si durant els 10 primers dies d'informació pública, alguna persona es compromet a presentar una alternativa tècnica distinta a la inicial i en presta caució per un import no inferior a l'1% del cost previst de les obres d'urbanització.
  
L'acte d'obertura de pliques es farà en la següent data hàbil a la conclusió del termini per a presentar-les.
  
Segon
  
Ordenar la remissió d'avís, prèviament a la publicació dels edictes, a tots els titulars cadastrals inclosos en l'àmbit d'actuació...
  
Cosa que es fa pública perquè se'n prenga coneixement general.
Diari Oficial de la Generalitat Valenciana


Sumari del DOGV 4561, del 07-08-2003 (2003/8742)

Expedient d'obres de pavimentació de pati i impermeabilització de coberta al Centre IES Sorolla de València.
------------------------------------------------------------------------------------------------------------

### Dades del document

Número de DOGV
:   4561

Data del DOGV
:   07-08-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/8742


Data del document
:   10-07-2003

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * València
    * licitació
    * contracte d'obres
    * adjudicació de contracte administratiu

Expedient d'obres de pavimentació de pati i impermeabilització de coberta al Centre IES Sorolla de València. [2003/X8742]
  
Als efectes prevists en l'article 93.2 de la Llei de Contractes de les Administracions Públiques, aquesta direcció territorial ha acordat de fer pública la Resolució per la qual s'adjudica mitjançant el sistema de subhasta procediment obert el contracte d'obres que es relaciona a continuació:
  
Obra: Pavimentació pati i impermeabilització de la coberta al centre IES Sorolla de València
  
Import d'adjudicació: 97.180,16 euros.
  
Adjudicatari: Hnos. Ferrer Portillo, SL.
  
Data d'adjudicació: 01.07.2003.
Diari Oficial de la Generalitat Valenciana


Sumari del DOGV 4508, del 27-05-2003 (2003/5662)

RESOLUCIÓ de 14 de març de 2003, de la Universitat Politècnica de València, per la qual es nomena Immaculada Teresa Tamarit Valles, professora titular d'escola universitària de l'àrea de coneixement Filologia Francesa, adscrita al Departament d'Idiomes.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4508

Data del DOGV
:   27-05-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/5662


Organisme emissor
:   Universitat Politècnica de València

Tipus de document
:   Resolució

RESOLUCIÓ de 14 de març de 2003, de la Universitat Politècnica de València, per la qual es nomena Immaculada Teresa Tamarit Valles, professora titular d'escola universitària de l'àrea de coneixement Filologia Francesa, adscrita al Departament d'Idiomes. [2003/S5662]
  
De conformitat amb la proposta elevada per la comissió nomenada per a jutjar el concurs convocat per Resolució de 10 de novembre de 2001 d'esta Universitat, plaça número 542/2001, codi F2515, Boletín Oficial del Estado de 28 de novembre de 2001, i presentada per la interessada la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar Immaculada Teresa Tamarit Valles, amb número de document nacional d'identitat 40710165C, professora titular d'escola universitària de la Universitat Politècnica de València, de l'àrea de coneixement Filologia Francesa, adscrita al Departament d'Idiomes.
  
València, 14 de març de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4512, del 02-06-2003 (2003/5917)

RESOLUCIÓ de 28 de març de 2003, de la Universitat Politècnica de València, per la qual nomena Beatriz García Prosper professora titular d'escola universitària de l'àrea de coneixement de Dibuix, adscrita al Departament de Dibuix.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4512

Data del DOGV
:   02-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/5917


Organisme emissor
:   Universitat Politècnica de València

Tipus de document
:   Resolució

RESOLUCIÓ de 28 de març de 2003, de la Universitat Politècnica de València, per la qual nomena Beatriz García Prosper professora titular d'escola universitària de l'àrea de coneixement de Dibuix, adscrita al Departament de Dibuix. [2003/F5917]
  
De conformitat amb la proposta elevada per la comissió nomenada per a jutjar el concurs convocat per la Resolució de 10 de novembre de 2001 d'esta universitat, plaça número 516/2001, codi F1613 (BOE de 28 de novembre de 2001), i presentada per la interessada la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar Beatriz García Prosper, amb número de document nacional d'Identitat 09290108-K, professora titular d'escola universitària de la Universitat Politècnica de València, de l'àrea de coneixement de Dibuix, adscrita al Departament de Dibuix.
Diari Oficial de la Generalitat Valenciana


Sumari del DOGV 4429, del 30-01-2003 (2003/717)

Informació pública del projecte de reparcel.lació de la unitat d'execució A-28.1 redelimitada
---------------------------------------------------------------------------------------------

### Dades del document

Número de DOGV
:   4429

Data del DOGV
:   30-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/717


Organisme emissor
:   Ajuntament de Borriana

Tipus de document
:   Anunci

Informació pública del projecte de reparcel×lació de la unitat d'execució A-28.1 redelimitada [2003/F717]
  
L'Alcaldia Presidència, mitjançant el Decret de data 16 de gener de 2003, ha resolt:
  
Sotmetre a informació pública el projecte de reparcel×lació de la unitat d'execució A-28.1 redelimitada, presentat en aquest ajuntament en data 8 de gener de 2003, per l'agent urbanitzador de la citada unitat d'execució, Vinarragell, SL.
  
Sotmetre així mateix a informació pública l'estudi de detall de l'illa M1 de la citada unitat.
  
Aquesta informació pública s'anunciarà mitjançant edicte publicat en un diari d'informació general, editat a la Comunitat Valenciana i en el Diari Oficial de la Generalitat Valenciana (DOGV), amb advertència de la possibilitat de formular-hi al×legacions, durant el termini de 20 dies hàbils comptadors des de la publicació de l'anunci en el Diari Oficial de la Generalitat Valenciana, tot això de conformitat amb el que disposen els articles 52 i 69 en relació amb l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant tot el procediment pot ser objecte de pública consulta a l'ajuntament el projecte de reparcel×lació i estudi de detall que se sotmeten a informació pública.